MOEG GEKERSFEES – FXit
"Ek kry sommer 'n spasma op my derms by die gedagte aan Kersfees. Elke jaar is dit net groter en blinker en meer glamorous. Behoorlik 'n kompetisie onder die familie oor wie se kinders kry die duurste geskenke. En dit vat eeue om oor die spyskaart saam te stem."
So bekla ons jaar na jaar ons lot en ons kry simptome van uitbranding as gevolg van selfbejammering en oorstimulasie van die brein se frontale korteks.
Dan vertel ons vir die kinders die rede hoekom hulle geskenke kry is nié om hulle gelukkig te maak of te bederf of hulle vol kaste voller te maak nie. O nee, dis om vir Jesus bly te maak, want dis eintlik Hy wat verjaar. (God wat verjaar? Watter Jesus sal bly word oor die manier hoe sy Naam misbruik word om mense se spandabelrigheid en hedonisme te rasionaliseer?)
Toe besluit ek om vir die eerste keer in my meer as drie dekades van lesse skryf 'n Kersfees reeks saam te stel. En hoor my lied, nie sommer 'n ordinêre een nie. Nee, een sonder kerse en geskenke en die pop in 'n skoenboks.
Toe dit klaar is (dit was vandag) was dit vir my 'n verrassing. 'n Aangename een, as ek dit mag sê sonder om te klink of ek myself op die skouer klop. Maar ek het mos gebid, so ek is die laaste een om die eer te kry.
Die kort reeksie van drie is in meer as een opsig anders as die ander lesse vir juniors. Dit kan net elektronies versend word, dit het geen visuele hulpmiddels nie en dit gaan saam met 'n baie kleurvolle PowerPoint program.
Die afskopprys is net R70 – tot 10 November. Dis nog nie op die webblad nie, maar word per e-pos aangevra: susan@fxit.co.za. Die totale pakket is steeds op www.fxit.co.za.